เกษตรกรชาวตำบลสันทราย  รวมกลุ่มปลูกมันฝรั่งแปลงใหญ่ สร้างรายได้ ไร่ละกว่า 10,000 บาท
เกษตรกรชาวตำบลสันทราย อำเภอฝาง จังหวัดเชียงใหม่ รวมกลุ่มปลูกมันฝรั่งแปลงใหญ่ สร้างรายได้ ไร่ละกว่า 10,000 บาทนายสุชาติ วงศ์ชื่น เกษตรอำเภอฝาง เปิดเผยว่า สำนักงานเกษตรอำเภอฝาง ได้ส่งเสริมให้เกษตรกในพื้นที่ตำบลสันทราย อำเภอฝาง จังหวัดเชียงใหม่ รวมกลุ่มปลูกมันฝรั่งแปลงใหญ่ ตามนโยบายของรัฐบาล ซึ่งมีเกษตรกรรวมกลุ่มกันจำนวน 110 ราย พื้นที่ปลูก 643 ไร่ ได้ผลผลิตเฉลี่ย 3,000 กิโลกรัมต่อไร่ โดยผลผลิตจะออกช่วงเดือนมกราคมถึงเดือนกุมภาพันธ์ ทางกลุ่มได้ทำสัญญาซื้อขายกับทางบริษัทฯ ไว้ล่วงหน้าแล้ว ทำให้ไม่มีปัญหาด้านการตลาด ซึ่งการปลูกมันฝรั่งแปลงใหญ่ เน้นที่การลดต้นทุนเพิ่มประสิทธิภาพการผลิต และส่งเสริมให้เกษตรกรปลูกพืชปลอดภัย ได้รับรองมาตรฐาน GAP โดยในปีนี้ขายผลผลิตได้ในราคา กิโลกรัมละ 11 บาท ถือว่าเป็นราคาที่ดี ทำให้เกษตรกรได้กำไร ไร่ละ 1,1000 บาท